Donald Sassoon
Donald Sassoon (sündinud 1946 Kairos) on juudi päritolu Suurbritannia ajaloolane. Sassoon omandas hariduse Pariisis, Milanos, Londonis ja Ameerika Ühendriikides. Doktorikraadi sai ta Birkbeck College'is. Ta on kirjutanud raamatuid Euroopa ühiskonna ja kultuuri ajaloost 19. ja 20. sajandil. 2008. aastal ilmus eesti keeles üks tema peateoseid "Euroopa kultuuri ajalugu aastast 1800 kuni tänapäevani", mis inglise keeles ilmus 2006. aastal. Tema teiseks olulisemaks teoseks peetakse raamatut "One Hundred Years of Socialism" (1996). Sassoon töötab Londoni ülikooli Queen Mary kolledžis. 2012. aastal pidas Sassoon Tallinnas loengu Euroopa kultuurituru ajaloost.